Maria Fuglevaag Warsinski

**Maria Fuglevaag Warsinska-Varsi** (født 1965) er en norsk journalist, fotograf og filmregissør.

## Karriere
Hun har studert ved det polske filmakademiet i Łódź der hun tok magistergraden i filmregi og dokumentarfilm i 1991. Hun har regissert og produsert 17 filmer og har mottatt flere norske og internasjonale priser for sine kort- og dokumentarfilmer. 

Hun laget første del av triloginovellene kalt *Hemmelig smerte* som var en moderne adaptasjon av Hamsun-noveller, samlet i spillefilmen Tørst (1998). Hennes dokumentar om Sigrid Undset fra 2003 regnes som hennes nasjonale gjennombrudd.

Warsinski har arbeidet med menneskerettigheter og dokumentasjon av krigsforbrytelser siden 1992 med blant annet opphold i Bosnia i 1994, i Kosovo i 1999 og i Makedonia i 2001. Dette resulterte i flere dokumentarfilmer som blant annet  *Forbrytelse og Straff* fra 1995. Hun mottok frilansprisen fra Frilansjournalistene/NJ i 1999. 

Fra 1996 har hun deltatt som valgobservatør for EU, OSSE og Carter Senteret. Hun mottok frihetsprisen for sitt engasjement mot beleiringen av Sarajevo og hjelp til dets innbyggere i 1995 av det Bosniske internasjonale senter for frihet i Sarajevo. Hun var rådsmedlem i Den Norske Helsingforskomité fra 1997 til 2020. og var medlem av Ytringsfrihetskommisjonen 1997-1999. 

Hun har blant annet skrevet for *[[Ny Tid]]* har vært ansatt som dokumentarfilmkonsulent ved Norsk filminstitutt 2009-2012. Hun har også arbeidet som mentor ved det Internasjonale Samiske Filmsenteret i Kautokeino 2013–2014.  

Hun forvalter og ivaretar kunstsamlingen etter sin far Ryszard Warsinski, og har kurert flere utstillinger med hans malerier, tegninger og grafiske verk. Hun har stått for flere kunstneriske arrangement, som Srebrenica 20-års minnekonsert i Oslo 2015. Hun ble i 2015 også kåret til Årets polakk innen kultur i Norge. Fra 2018 til 2022 var Warsinska-Varsi koordinator ved Samisk Hus i Oslo. I 2020 mottok Samisk Hus Oslo kommunes kunstnerpris 2019 for arbeidet med å synliggjøre samisk kunst og kultur i hovedstaden. 

## Familie
Hun er datter av den polske billedkunstneren Ryszard Warsinski (1937–1996) og den norske tekstilkunstneren Brit H. Fuglevaag (1939–).

I 2010 giftet hun seg med den samiske journalisten og urfolkseksperten Magne Ove Varsi og endret navn til Maria Fuglevaag Warsinska-Varsi. 

## Verk
* 1988: *Når natten blir som dypest kommer gryningen* (kortfilm)
* 1989: *Det sorte fjellet* (kortfilm) – filmen ble tildelt Terje Vigen-prisen i 1989
* 1990: *Åndedrag* (kortfilm) – filmen ble tildelt Amandaprisen 1990 i klassen «beste kortfilm»
* 1991: *Gråtende akt* (kortfilm)
* 1993: *Sigrid Undset – et kvinneliv* (dokumentarfilm) – produsenten ble tildelt prisen «Beste produsent» på filmfestivalen i Kraków
* 1994: *De som drepte lyset – et krigsvitnesbyrd fra Bosnia* (dokumentarfilm)
* 1994: *Bilder i snøen* (kortfilm)
* 1995: *Forbrytelse og straff* (dokumentarfilm)
* 1996: *Stemmer fra Sarajevo – tre kunstnere i en beleiret hovedstad* (dokumentarfilm)
* 1998: *Hemmelig smerte* (kortfilm) – lydarbeidet ble tildelt Dolbys lydpris i 1999
* 1999: *Tørst – Fremtidens forbrytelser* (tre kortfilmer) – del av trilogi etter noveller av Knut Hamsun
* 2000: *Kosova – fra den mørkeste vår* (dokumentarfilm)
* 2001: *Waiting for the Sun*
* 2003: *Tre kenge per Kosoven*
* 2006: *Etter tre kriger – Bosnia-Kosova-Makedonia* (fotoutstilling)
* 2021: *En dyrbar last* (dokumentarfilm)

## Referanser


## Eksterne lenker
*